Tendenciák, lehetőségek virtuális térben a digitális fogászat területén
Zichar Marianna, Debreceni Egyetem

Valószínűleg nincs olyan ember, aki élete során elkerülte volna a fogorvosi rendelőket, sőt a legtöbben kifejezetten rettegnek a fogorvosoktól, hiszen számtalan kényelmetlen eljárás, fájdalmas emlék jelenik meg a képzeletében. Természetesen a technológia az orvoslásnak ezen a területén is töretlenül fejlődik, és manapság már olyan, teljesen más, sokkal pozitívabb környezetből ismerősen csengő innovatív megoldások szolgálják a fejlődést, mint például a virtuális valóság.
Az előadás keretében megismerhetjük, hogy a fogászat 21. századi digitális technológiákat is felhasználó változatában miként, hogyan alkalmazható a virtuális valóság, illetve milyen megjelenési formákra számíthatunk a jövőben. Néhány kiragadott példával szemléltetésre kerül továbbá, hogy az orvoslás más területein is jó szolgálatot tehet a VR technológia.